

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A képviselő-testület 2025. április 22-i rendkivüli ülésére**

|  |
| --- |
| **Tárgyalandó napirendek****Helyi Építési Szabályzat módosításához kapcsolódó környezeti értékelés, előzetes egyeztetése és a partnerségi eljárás lezárása** |

**A NAPIRENDET TÁRGYALÓ ÜLÉS DÁTUMA**: **2025.04.22.**

**A NAPIRENDET TÁRGYALÓ ÜLÉS:**  **Pénzügyi, Településfejlesztési és Fenntarthatósági Bizottság,** **Képviselő-testület**

**ELŐTERJESZTŐ:** **Deltai Károly polgármester**

**AZ ELŐTERJESZTÉST KÉSZÍTETTE:** **dr. Lack Mónika jegyző**

**NAPIRENDET TÁRGYALÓ ÜLÉS TÍPUSA:** **nyílt** / zárt

**NAPIRENDET TÁRGYALÓ ÜLÉS TÍPUSA:** rendes **/** **rendkívüli**

**HATÁROZAT ELFOGADÁSÁHOZ SZÜKSÉGES**

**TÖBBSÉG TÍPUSA:** **egyszerű** / minősített

**SZAVAZÁS MÓDJA:** **nyílt** / titkos

**1.ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBI TESTÜLETI DÖNTÉSEK ÉS AZOK VÉGREHAJTÁSÁNAK ÁLLÁSA:**

**2. JOGSZABÁLYI HIVATKOZÁSOK**:

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) kormányrendelet

**3.KÖLTSÉGKIHATÁSOK ÉS EGYÉB SZÜKSÉGES FELTÉTELEKET, ILLETVE MEGTEREMTÉSÜK JAVASOLT FORRÁSAI:**

**4. TÉNYÁLLÁS BEMUTATÁSA:**

Telki község Önkormányzat Képviselő-testülete 89/2022. (VI. 28.) önkormányzati határozatában döntött a hatályos Helyi Építési Szabályzat (HÉSZ) részleges felülvizsgálatáról és módosításáról.

A feladatmeghatározás alapján - több részterületre kiterjedően, változtatási tilalom elrendelése mellett (9/2022. (VI. 29.) önkormányzati rendelet) megkezdődött a tervezési folyamat.

A véleményezési tervdokumentáció elkészült és lezajlott a módosítás I. ütemű 15 napos egyeztetése az egyes tervek, illetve programok környezeti vizsgálatáról szóló 2/2005. (I.11.) Korm. rendelet 4. § (2) bekezdése alapján a környezeti értékelés szükségessége tárgyában. A beérkezett vélemények összesítése az előterjesztés 1. melléklete.

Ezt követően lezajlott a településfejlesztéssel, településrendezési és településképi feladataival összefüggő partnerségi egyeztetés szabályairól szóló 10/2017. (V.02.) önkormányzati rendelete (a továbbiakban helyi partnereségi rendelet) szerinti partnerségi egyeztetés, melyhez az Önkormányzat – a teljes körű nyilvánosság biztosításának érdekében – a véleményezési tervdokumentációt közzétette a [www.telki.hu](http://www.telki.hu) honlapon.

A helyi partnerségi rendelet 3. § (1) bek d) pontja és a (3) bek. alapján Telki község Önkormányzata 2024. október 9-re lakossági fórumot hirdetett meg. Az eljárás során a módosítással kapcsolatban a megtartott lakossági fórumon a partnerektől írásos észrevétel, vélemény nem érkezett.

A partnerségi egyeztetésről jegyzőkönyv.

Kérem a Tisztelt Képviselő-testületet, hogy az előterjesztést tárgyalja meg, és hozza meg döntését annak érdekében, hogy az általános egyeztetési eljárásban a véleményezési szakasz megkezdődhessen.

Telki, 2025. április 17.

 Deltai Károly

 polgármester

**Határozati javaslat**

**Telki Község Önkormányzat Képviselő-testület**

**.../2025.(IV…….) Önkormányzati határozat**

**Helyi Építési Szabályzat módosításához kapcsolódó környezeti értékelés előzetes egyeztetése**

 **és a partnerségi eljárás lezárása**

Telki község Önkormányzatának Képviselő-testülete úgy határozott, hogy Telki község településrendezési eszközeinek módosítása, véleményezése tekintetében:

1. A környezeti értékelés szükségessége tárgyában beérkezett véleményeket és azok összesítését megismerte és elfogadja.

2. Megállapítja, hogy a beérkezett vélemények figyelembevételével a tervezet alátámasztó munkarészeként az egyes tervek, illetve programok környezeti vizsgálatáról szóló 2/2005. (I. 11.) Korm. rendelet szerinti környezeti értékelés elkészítésére nincs szükség.

3. Megállapítja, hogy a környezeti értékelés szükségességének véleményezési szakasza lezárult.

4. Felkéri a polgármestert, hogy gondoskodjon a beérkezett véleményekkel és a környezeti értékeléssel kapcsolatos döntés dokumentálásáról és közzétételéről.

5. Megállapítja, hogy a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Korm.r,) 75. §-a szerinti helyi partnerségi véleményezés során a módosítással kapcsolatban vélemény nem érkezett, így a helyi partnerségi egyeztetést lezárja.

7. A Korm.r. 62.§. és a 66. §-a alapján felkéri a polgármestert, hogy az E-TÉR felületen a tervdokumentáció feltöltésével kezdeményezze az általános egyeztetési eljárás megindítását.

Határidő: azonnal

Felelős: polgármester

1. **számú MELLÉKLET**

**Telki helyi építési szabályzatának módosítása**

A 419/2021.(VII.15.) Korm. rendelet szerinti eljárás

 **környEzeti értékelés előzetes egyeztetése**

|  |  |  |
| --- | --- | --- |
| **Környezet védelmében illetékes szervezetek** | **Vélemény** | **Válasz** |
| Budapest Főváros Kormányhivatala Népegészségügyi Főosztály 1138 Budapest, Váci út 174**Ikt.sz:** BP/PNEF/00632-3/2025**Ikt.sz:** BP/PNEF/00632-4/2025 | Környezeti vizsgálat elvégzését nem tartja szükségesnek.A felszín alatti vizek, a földtani közeg védelmére fokozott figyelmet kell fordítani.Természetes gyógytényező érintettsége nem áll fenn. | Választ nem igényelVálaszt nem igényel |
| Budapest Főváros KormányhivatalaÉpítésügyi és Örökségvédelmi Osztály1105 Budapest, Kőrősi Csoma Sándor út 53-55.Ikt.sz: BP/2602/00291-3/2025 | Régészeti és műemléki szempontból nem tartja szükségesnek a környezeti értékelés készítését. | Választ nem igényel |
| Pest Vármegyei Kormányhivatal Állami Főépítészi Iroda1051 Budapest, Sas utca 25.**Ikt.sz:** PE/AF/00165-2/2025 | Környezeti értékelésre irányuló nyilatkozat kérést nem E-tér felületen, hanem elektronikus úton kell lefolytatni.Mellékelni kell az önk. döntését, ha nem kell.Környezeti értékelés egyeztetés kikapcsolása E-térben, ha nem kell.Partnerségi egyeztetés észrevételeit feltölteni. | Választ nem igényel |
| Pest Megyei KormányhivatalÉlelmiszerlánc-biztonsági, Állategészségügyi, Növény-és Talajvédelmi Főosztály 1135 Budapest, Lehel utca 43-47.**Ikt.sz:** PE/TV/00423-2/2025 | Termőföld hasznosításával kapcsolatos teendőkre hívja fel a figyelmet. | Választ nem igényel |
| Pest Megyei Kormányhivatal Agrárügyi Főosztály Erdőfelügyeleti Osztály 2100 Gödöllő, Kotlán Sándor u.1.**Ikt.sz:** PE/ERDŐ/2848-3/2025 | Erdő igénybevétele, erdőkre gyakorolt közvetlen hatás nem történik, környezeti vizsgálattal kapcsolatos eljárást nem tartja szükségesnek. | Választ nem igényel |
| Nemzeti Népegészségügyi és Gyógyszerészeti Központ Kémiai Bizt. és Kompetens FőosztályKémiai Bizt. Kockázatértékelési Osztály1097 Budapest, Albert Flórián út 2-6.**Ikt.sz:** NNGYK/26010-2/2025 | Környezeti vizsgálat elvégzését nem tartja szükségesnek. | Választ nem igényel |
| Közép-Duna Völgyi Környezetvédelmi és Vízügyi Igazgatóság1088 Budapest, Rákóczi út 41.**Ikt.sz:** 014708-0009/2025 | Illetékességgel nem rendelkezik. | Választ nem igényel |